ยื้อไม่ไหว ป้าสังเวียน สิ้นใจแล้ว (ชมคลิป)
เผาตัวเองประชด แก้หนี้นอกระบบ อยู่รพ.รวม 5 เดือน,ปิดฉาก ป้าสังเวียน ชาวนาลพบุรี ที่จุดไฟ เผาตัวประท้วงเรื่องร้องเรียนหนี้นอกระบบ หลังรักษาตัวใน รพ.วชิระมาร่วม 5 เดือน หมอระบุสาเหตุการเสียชีวิตมาจากติดเชื้อในกระแสเลือด ย้ำรักษาอย่างเต็มความสามารถจนเริ่มปลูกถ่ายผิวหนังได้แล้ว ด้านญาตินำศพกลับไปประกอบพิธีทางศาสนา โดยมี ผวจ.ลพบุรี และหลายหน่วยงานยื่นมือช่วยเหลือเยียวยาทายาทเต็มที่,จากกรณีนางสังเวียน รักษาเพชร์ อายุ 52 ปี อาชีพทำนา ที่จุดไฟเผาตัวเอง หลังจากที่เข้าร้องเรียนกับศูนย์บริการประชาชน (ชั่วคราว) สำนักงานคณะกรรมการข้าราชการพลเรือน (ก.พ.) ฝั่งตรงข้ามทำเนียบรัฐบาล ถนนพิษณุโลก แขวงและเขตดุสิต กทม. ขอให้แก้ไขปัญหาหนี้สินนอกระบบที่ถูกนายทุนเรียกเงินคืนกว่า 1 ล้านบาท เหตุเกิดเมื่อวันที่ 15 ตุลาคม 2557 หลังจากนั้นถูกส่งตัวไปรักษาที่ รพ.วชิรพยาบาล เป็นเวลาร่วม 5 เดือน และเสียชีวิตเมื่อคืนวันที่ 16 มี.ค.ที่ผ่านมา,ต่อมาเมื่อวันที่ 17 มี.ค.เวลา 12.15 น. ที่ รพ.วชิระ นพ.พลเลิศ พันธุ์ธนากุล รองคณบดีฝ่ายบริการปฏิบัติหน้า ที่ ผอ.รพ.วชิรฯแถลงถึงการเสียชีวิตของนางสังเวียนว่า ผู้ป่วยได้เสียชีวิตเมื่อวันที่ 16 มี.ค. เวลา 22.45 น. ด้วยอาการติดเชื้อในกระแสเลือด รวมระยะเวลาที่ผู้ป่วยมารักษาตัวทั้งหมด 105 วัน ทั้งนี้ การรักษาที่ผ่านมาได้ดูแลรักษาแผล ประคับประคองให้เข้าสู่ระยะปกติ จนเริ่มปลูกถ่ายผิวหนังได้ แต่ใน 2 อาทิตย์ที่ผ่านมา คนไข้มีอาการไข้ขึ้นสูง และมีลักษณะของการติดเชื้อให้เห็น เราหาสาเหตุจนพบว่าเป็นเชื้อที่ค่อนข้างจะดื้อยา จึงได้ให้ยาปฏิชีวนะหลายขนานเพื่อที่จะควบคุม แต่หลังจากให้ยาไปสักระยะหนึ่ง มีเชื้อที่แทรกซ้อนขึ้นมา เป็นกลุ่มของเชื้อรา และด้วยลักษณะของเชื้อที่ดื้อต่อยามาก ทำให้ยาปฏิชีวนะที่ให้ไปไม่ได้ผล การรักษาจึงไม่ได้ดีเท่าที่ควรจะเป็น จนกระทั่งเมื่อคืนนี้คนไข้มีอาการช็อก เนื่องจากเชื้อแพร่กระจายในกระแสเลือดจึงได้เสียชีวิตลง ทางแพทย์เราได้พยายามรักษาอย่างเต็มความสามารถ ซึ่งเป็นเรื่องที่เศร้าเสียใจ ส่วนทางญาติเมื่อทราบข่าวจึงได้มาติดต่อขอรับศพเพื่อนำไปกลับไปที่ อ.โคกสำโรง จ.ลพบุรี เรียบร้อยแล้ว ส่วนค่าใช้จ่ายผู้ป่วยได้รับสิทธิประกันสุขภาพถ้วนหน้า แต่ประเมินไว้ว่าอยู่ประมาณ 1.6 ล้านบาท โดยมีบางส่วนเป็นค่าใช้จ่ายที่เบิกไม่ได้ แต่มีผู้มีจิตศรัทธาที่บริจาคเงินเข้ามาที่มูลนิธิวชิรพยาบาล ซึ่งทาง รพ.ขอขอบคุณและจะนำเงินมาใช้ดูแลผู้ป่วยรายอื่นๆต่อไป,จากนั้น เวลา 16.30 น.ที่ศาลาการเปรียญ วัดราชวัทนาราม (วัดถลุงเหล็กน้อย) ต.ถลุงเหล็ก อ.โคกสำโรง จ.ลพบุรี นายธนาคม จงจิระ ผวจ.ลพบุรี เป็นประธานในพิธีรดน้ำศพ นางสังเวียน รักษาเพ็ชร์ โดยมีข้าราชการระดับสูงของจังหวัดลพบุรีร่วมพิธี พร้อมด้วยญาติพี่น้อง ทั้งนี้ นายธนาคม จงจิระ ผวจ.ลพบุรีกล่าวว่า กรณีศพนางสังเวียนได้ให้ทางสาธารณสุขจังหวัดประสานงานกับวชิรพยาบาล และญาติเพื่อรับศพนางสังเวียนมาตั้งบำเพ็ญกุศล ตามที่ญาติต้องการ ส่วนการช่วยเหลือทางจังหวัดลพบุรี จะอำนวยความสะดวกในเรื่องของการจัดงานศพ และได้มอบเงินค่าจ้างรถนำศพมาวัด และเงินช่วยเหลือครอบครัว ส่วนเงินที่นางสังเวียนเป็นหนี้นอกระบบนั้น เจ้าหนี้ได้ยกหนี้ให้ทั้งหมดแล้ว ตั้งแต่หลังจากที่เกิดเรื่อง 1 วัน,ด้านนายแพทย์ ศิริชัย ลิ้มสกุล นายแพทย์สาธารณสุขจังหวัดลพบุรี กล่าวว่า หลังจากที่นางสังเวียนเข้ารักษาตัว ก็ได้ประสานกับ รพ.ดูแล ตลอดมา รวมทั้งในส่วนของค่าใช้จ่ายที่นางสังเวียนไม่สามารถเบิกได้ ซึ่งในวันนี้ ได้มอบเงินกองทุนสาธารณสุขจังหวัดลพบุรี ให้เป็นค่ารักษาพยาบาล ในส่วนดังกล่าว เป็นเงินจำนวน 5 หมื่นบาท และช่วยเหลือครอบครัวอีก 1 หมื่นบาท สำหรับศพนางสังเวียน ตั้งบำเพ็ญกุศลตั้งแต่วันที่ 17 มี.ค.และจะทำพิธีฌาปนกิจในวันที่ 19 มี.ค. ณ เมรุวัดราชวัทนาราม (วัดถลุงเหล็กน้อย),ขณะที่นายวิเชียร ชวลิต ปลัดกระทรวงการพัฒนาสังคมและความมั่นคงของมนุษย์ กล่าวว่า ขอแสดงความเสียใจต่อครอบครัวนางสังเวียน อย่างไร ก็ตาม ได้มอบหมายให้พัฒนาสังคมและความมั่นคงของมนุษย์จังหวัดลพบุรี (พมจ.ลพบุรี) ลงพื้นที่ตรวจสอบรายละเอียดเพื่อช่วยเหลือครอบครัวนางสังเวียน เบื้องต้นได้มอบเงินช่วยเหลือผู้ประสบปัญหาทางสังคมกรณีฉุกเฉิน พร้อมทั้งเยียวยาสภาพจิตใจคนในครอบครัว โดยให้บ้านพักเด็กและครอบครัวจังหวัดลพบุรีให้การช่วยเหลือตามความเหมาะสม สำหรับการช่วยเหลือในระยะยาวทางกระทรวงฯ อยู่ ในระหว่างการพิจารณาทุนการศึกษาของบุตรสาวนางสังเวียน ซึ่งกำลังศึกษาอยู่ชั้นมัธยมศึกษาปีที่ 4
ปิดฉาก ป้าสังเวียน ชาวนาลพบุรี ที่จุดไฟ เผาตัวประท้วงเรื่องร้องเรียนหนี้นอกระบบ หลังรักษาตัวใน รพ.วชิระมาร่วม 5 เดือน หมอระบุสาเหตุการเสียชีวิตมาจากติดเชื้อในกระแสเลือด ย้ำรักษาอย่างเต็มความสามารถจนเริ่มปลูกถ่ายผิวหนังได้
ข่าวหน้า1,ป้าสังเวียน,ลพบุรี,จุดไฟเผาตัว,ประท้วงหนี้นอกระบบ,สังเวียน รักษาเพชร์,รพ.วชิระ,พลเลิศ พันธุ์ธนากุล,อาการติดเชื้อในกระแสเลือด